Komisijas lēmums (2003. gada 11. februāris), ar ko nosaka ekoloģiskos kritērijus Kopienas ekomarķējuma piešķiršanai putekļsūcējiem (paziņots ar dokumenta numuru C(2003) 114)Dokuments attiecas uz EEZ.



Oficiālais Vēstnesis L 047 , 21/02/2003 Lpp. 0056 - 0060

CS.ES Nodaļa 15 Sējums 07 Lpp. 382 - 386

ET.ES Nodaļa 15 Sējums 07 Lpp. 382 - 386

HU.ES Nodaļa 15 Sējums 07 Lpp. 382 - 386

LT.ES Nodaļa 15 Sējums 07 Lpp. 382 - 386

LV.ES Nodaļa 15 Sējums 07 Lpp. 382 - 386

MT.ES Nodaļa 15 Sējums 07 Lpp. 382 - 386

PL.ES Nodaļa 15 Sējums 07 Lpp. 382 - 386

SK.ES Nodaļa 15 Sējums 07 Lpp. 382 - 386

SL.ES Nodaļa 15 Sējums 07 Lpp. 382 - 386



Komisijas lēmums (2003. gada 11. februāris), ar ko nosaka ekoloģiskos kritērijus Kopienas ekomarķējuma piešķiršanai putekļsūcējiem (paziņots ar dokumenta numuru C(2003) 114) (Dokuments attiecas uz EEZ) (2003/121/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatītu Kopienas ekomarķējuma piešķiršanas sistēmu [1], un jo īpaši tās 6. panta 1. punkta otro daļu, tā kā: (1) Regula (EK) Nr. 1980/2000 paredz, ka Kopienas ekomarķējumu var piešķirt ražojumam, kam ir īpašības, kuru dēļ tas var būtiski uzlabot galvenos vides aspektus. (2) Regulā (EK) Nr. 1980/2000 paredzēts atbilstīgi ražojumu grupām noteikt īpašus ekomarķējuma kritērijus. (3) Šajā lēmumā paredzētie pasākumi izstrādāti, pamatojoties uz kritēriju projektu, ko sagatavojusi Eiropas Savienības Ekomarķējuma komiteja, kura izveidota saskaņā ar Regulas (EK) Nr. 1980/2000 13. pantu. (4) Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota, pamatojoties uz Regulas (EK) Nr. 1980/2000 17. pantu, IR PIEŅĒMUSI ŠO LĒMUMU. 1. pants Lai putekļsūcējiem piešķirtu Regulā (EK) Nr. 1980/2000 noteikto Kopienas ekomarķējumu, tiem jābūt ražojumu grupā, kas paredzēta šā lēmuma 2. pantā, un tiem jāatbilst pielikumā izklāstītajiem kritērijiem. 2. pants Ražojumu grupā "putekļsūcēji" ir visi autonomie putekļsūcēji, gan horizontālie, gan vertikālie putekļsūcēji, ar kuriem vienā lietošanas reizē var nosūkt putekļus no vismaz 10 m2 virsmas. Šajā ražojumu grupā nav bezvada putekļsūcēji vai putekļsūcēji, kas darbojas ar akumulatoriem, un centralizētas sistēmas tīrīšanai ar vakuumu. 3. pants Administratīviem mērķiem minētajai ražojumu grupai piešķirtais koda numurs ir "23". 4. pants Šo lēmumu piemēro no 2003. gada 1. aprīļa līdz 2007. gada 31. martam. Ja 2007. gada 31. martā nav pieņemti pārskatītie kritēriji, šis lēmums ir spēkā līdz 2008. gada 31. martam 5. pants Šis lēmums ir adresēts dalībvalstīm. Briselē, 2003. gada 11. februārī Komisijas vārdā — Komisijas locekle Margot Wallström [1] OV L 237, 21.9.2000., 1. lpp. -------------------------------------------------- PIELIKUMS PAMATPRINCIPI Kritēriju mērķi Šo kritēriju mērķis jo īpaši ir: - samazināt kaitējumu videi vai vides aizsardzībā sastopamos riskus, kas saistīti ar enerģijas izmantošanu (atmosfēras sasilšana, paskābināšanās, neatjaunojamo dabas resursu izsīkšana), samazinot enerģijas patēriņu, - ar dabas resursu izmantošanu saistītā kaitējuma videi samazināšanos, veicinot putekļsūcēju (turpmāk "ražojums") ilgstošu ekspluatāciju, pārbūvi un tehnisko apkopi, - ar bīstamu vielu izmantošanu saistītā kaitējuma videi vai vides apdraudējumu samazināšanu, samazinot šādu vielu izmantošanu. Minētie kritēriji veicina labākās prakses īstenošanu (optimālu vides resursu izmantošanu) un palielina patērētāju izpratni par vidi. Turklāt plastmasas detaļu marķēšana veicina to pārstrādi. Minētie kritēriji ir noteikti līmeņos, kas veicina marķēšanu putekļsūcējiem, kuru ražošanai ir maza ietekme uz vidi. Novērtēšanas un pārbaudes prasības Konkrētas novērtēšanas un pārbaudes prasības norādītas katram kritērijam atsevišķi. Attiecīgos gadījumos var izmantot citas, konkrētajam kritērijam nenorādītas pārbaudes metodes, ja tās kā līdzvērtīgas ir akceptējusi kompetentā iestāde, kas izskata pieteikumu. Ja iespējams, testēšana jāveic pienācīgi akreditētās laboratorijās vai laboratorijās, kas atbilst standartā EN ISO 17025 norādītajām prasībām un ir kompetentas veikt attiecīgos testus. Gadījumos, ja pieteikuma iesniedzējam kompetentajai iestādei, kas izskata pieteikumu, jāiesniedz deklarācijas, dokumentācija, analīžu vai testēšanas pārskati vai citi pierādījumi par kritēriju ievērošanu, ir skaidrs, ka tos attiecīgi var izsniegt pats pieteikuma iesniedzējs un/vai tā piegādātājs(-i), un/vai viņa(-u) piegādātājs(-i) u. c. Attiecīgos gadījumos kompetentās iestādes var pieprasīt apstiprinošus dokumentus un var veikt neatkarīgas pārbaudes. Izvērtējot pieteikumus un uzraugot atbilstību kritērijiem, kompetentajām iestādēm ieteicams ņemt vērā atzītu vides vadības sistēmu, piemēram, EMAS vai ISO 14001, īstenošanu (piezīme: šādas vadības sistēmas ieviest nav obligāti). KRITĒRIJI 1. Enerģijas patēriņš un putekļu tīrīšanas efektivitāte a) Viltona paklāja putekļu tīrīšanas efektivitāte piecos gājienos ir vismaz 70 % un enerģijas patēriņš ir mazāks nekā 345 Wh; b) cietas grīdas virsmas, kas noteikta standarta EN 60312 5.2. punktā, putekļu tīrīšanas efektivitāte vienā gājienā ir vismaz 98 % un enerģijas patēriņš ir mazāks nekā 69 Wh. Novērtēšana un pārbaude: par šādiem abiem kritērijiem a) un b) pieprasītājam jāiesniedz testu pārskati, kuros norādīta putekļu tīrīšanas efektivitāte saskaņā ar EN 60312, kā noteikts iepriekšminētajā punktā ar tukšu putekļu uztvērēju maisiņu vai attiecīgi konteineru/tvertni (ja pielieto). Cieta koka grīda ir no neapstrādātas skujkoku koksnes vai plātnes ar minimālo biezumu vismaz 15 mm. 2. Ilgstoša ekspluatācija a) motora kalpošanas laiks ir vismaz 550 stundas. Novērtēšana un pārbaude: pieprasītājs iesniedz pārskatu par testu, kas veikts ar testēšanas metodi, ievērojot IEC 312 19.1. pantu vai EN 60312; b) uzgalis iztur vismaz 1000 pagriezienu. Novērtēšana un pārbaude: pieprasītājs iesniedz pārskatu par testu, kas veikts ar testēšanas metodi, ievērojot IEC 312 20.1. pantu vai EN 60312; c) šļūtene iztur vismaz 40000 deformāciju. Novērtēšana un pārbaude: pieprasītājs iesniedz pārskatu par testu, kas veikts ar testēšanas metodi, ievērojot IEC 312 20.2. pantu vai EN 60312; d) galvenajam slēdzim mehāniski un elektriski jādarbojas vismaz 2500 reižu. Novērtēšana un pārbaude: pieprasītājs iesniedz testa pārskatu, kurā norādīta pielietotā testēšanas procedūra. Testu veic ar putekļsūcēju, kuram noņemts uzgalis; e) ražotājs sniedz komercgarantiju, kas nodrošina, ka putekļsūcējs darbosies vismaz divus gadus. Šāda garantija ir spēkā no datuma, kad ražojums piegādāts patērētājam. Novērtēšana un pārbaude: pieprasītājs izsniedz kopiju garantijai, kuru izsniedz kopā ar ražojumu; f) jāgarantē, ka rezerves daļas ražojumam ir pieejamas 10 gadus pēc tā ražošanas izbeigšanās. Novērtēšana un pārbaude: pieprasītājs par to iesniedz deklarāciju un attiecīgus apstiprinošus dokumentus. 3. Pārbūve, atpakaļpieņemšana un otrreizēja pārstrāde a) ražotājs pārbauda ražojuma demontāžu un sniedz tādu pārskatu par demontāžu, kas pēc pieprasījuma ir pieejams trešām personām. Novērtēšana un pārbaude: pieprasītājs par to iesniedz deklarāciju un demontāžas pārskata kopiju; b) elektriskajām daļām jābūt ar izjaucamiem mehāniskajiem savienojumiem, lai tās varētu nomontēt un pārstrādāt. Novērtēšana un pārbaude: pieprasītājs par to iesniedz deklarāciju un attiecīgus apstiprinošus dokumentus, kuros norādīta ražojuma konstrukcija un elektrisko daļu mehāniskie savienojumi. Tas jāapliecina ar demontāžas pārskatu (sk. iepriekš); c) metāla daļām jābūt viegli pieejamām, lai tās varētu nomontēt un pārstrādāt. Novērtēšana un pārbaude: pieprasītājs par to iesniedz deklarāciju un attiecīgus apstiprinošus dokumentus, kuros norādīta ražojuma konstrukcija un metāla daļu pieejamība. Tas jāapliecina ar demontāžas pārskatu (sk. iepriekš); d) putekļsūcējā (ieskaitot uzgali un šļūteni) nevar būt svins, dzīvsudrabs, kadmijs, sešvērtīgais hroms, polibrombifenili (PBB) un/vai polibromdifenilēteri (PBDE), izņemot pielikumā atļautās vielas Eiropas Parlamenta un Padomes 2003. gada 27. janvāra Direktīvai 2002/95/EK par dažu bīstamo vielu izmantošanas ierobežošanu elektriskajās un elektroniskajās ierīcēs (RoHS) [1] un tās turpmākajos grozījumos minētos. Novērtēšana un pārbaude: pieprasītājs par to iesniedz deklarāciju un attiecīgus apstiprinošus dokumentus, kuros norādīts, kādi liesmas slāpētāji (ja tos izmanto) ir pielietoti. Līdz laikam, kamēr saskaņā ar iepriekšminēto direktīvu šādām vielām ir noteiktas maksimāli pieļaujamās koncentrācijas, pieprasītājs un/vai tā piegādātāji deklarē, ka minētās vielas apzināti nav iekļautas putekļsūcējā vai tā detaļās; e) plastmasas daļās nav metāla ieliktņu, kurus nevar atdalīt. Novērtēšana un pārbaude: pieprasītājs par to iesniedz deklarāciju un attiecīgus apstiprinošus dokumentus, kuros norādīts metāla ieliktņu veids. Tas jāapliecina ar demontāžas pārskatu (sk. iepriekš); f) plastmasas daļas, kuru svars ir lielāks nekā 25 g un kurās nav hlorparafīnu ar oglekļa atomu virknes garumu 10–13 C un hlora saturu > 50 masas % (CAS 85535-84-8). Novērtēšana un pārbaude: pieprasītājs par to iesniedz deklarāciju un attiecīgus apstiprinošus dokumentus, kuros norādīts, kādi liesmas slāpētāji (ja tos izmanto) ir pielietoti; g) plastmasas daļas, kuru masa ir lielāka nekā 25 g un kurās nav liesmas slāpētājas vielas vai preparāti, kas satur vielas, kurām pieteikuma iesniegšanas laikā ir piešķirts vai var piešķirt kādu no riska apzīmējumiem – R45 (var izraisīt vēzi), R46 (var izraisīt pārmantojamu ģenētisku bojājumu), R50 (ļoti toksisks ūdens organismiem), R51 (indīgs ūdens organismiem), R52 (kaitīgs ūdens organismiem), R53 (var izraisīt hronisku ilglaicīgu negatīvu iedarbību uz ūdens vidi), R60 (var negatīvi ietekmēt auglību) vai R61 (var kaitēt nedzimušam bērnam), kā noteikts Padomes 1967. gada 27. jūnija Direktīvā 67/548/EEK par tādu normatīvo un administratīvo aktu tuvināšanu, kas attiecas uz bīstamu vielu klasifikāciju, iepakošanu un marķēšanu [2], un tās turpmākos grozījumos. Novērtēšana un pārbaude: pieprasītājs un/vai tā piegādātāji iesniedz deklarāciju un attiecīgus apstiprinošus dokumentus, kuros norādīts, kādi liesmas slāpētāji (ja tos izmanto) ir pielietoti, un drošības datu lapas par šādiem materiāliem; h) plastmasas daļām, kuru masa ir lielāka nekā 25 g, ir pastāvīgs marķējums, kurā norādīts materiāls saskaņā ar ISO 11469. Novērtēšana un pārbaude: pieprasītājs par to iesniedz deklarāciju un attiecīgus apstiprinošus dokumentus; i) ražotājs apņemas ražojumu pieņemt atpakaļ otrreizējai pārstrādei vai detaļu nomaiņai, izņemot putekļu maisiņus un filtrus. Tas jāveic bez maksas, izņemot gadījumus, ja pašvaldības vai valsts iestādes par to noteikušas maksu. Novērtēšana un pārbaude: pieprasītājs par to iesniedz deklarāciju un attiecīgus apstiprinošus dokumentus. 4. Troksnis Ražojumam jādeklarē tā radītais troksnis (skaņas jauda), kas nedrīkst būt lielāks kā 76 dBA (standarts 1 pikovats). Novērtēšana un pārbaude: pieprasītājs iesniedz pārskatu par testu, kurš veikts ar testēšanas metodi, kas paredzēta EN 60704-2-1, un deklarāciju par radīto troksni, kas noteikta pēc metodes, kura paredzēta EN 60704-3. Pieprasītājs iesniedz deklarācijas eksemplāru. 5. Putekļu izmeši a) putekļu izmeši (Q) nedrīkst pārsniegt 0,01 mg/m3. Novērtēšana un pārbaude: pieprasītājs iesniedz pārskatu par testu, kas veikts ar testēšanas metodi, kas paredzēta EN 60312; b) putekļu filtriem jābūt maināmiem un/vai mazgājamiem, un tiem jābūt gaišā krāsā. Novērtēšana un pārbaude: pieteikuma iesniedzējs iesniedz deklarāciju par atbilstību minētajai prasībai. 6. Uzgaļa griezes pretestība Uzgaļa griezes pretestība (R) ir ne lielāka kā 25 N. Novērtēšana un pārbaude: pieprasītājs iesniedz pārskatu par testu, kas veikts pēc EN 60312 norādītā testa. 7. Instrukcijas un informācija lietotājiem Ražojumu pārdod ar attiecīgu informāciju lietotājiem, kurā ir padomi par ražojuma pareizu izmantošanu attiecībā uz vidi, un jo īpaši: a) informāciju par ievērojamu elektroenerģijas ietaupīšanas iespēju lietošanas laikā, ja iztukšo putekļu maisiņu, kad tas ir pilns (piezīme: šāds kritērijs nav jāievēro, ja ražotājs var pierādīt, ka tas uz viņa ražojumu neattiecas); b) ieteikumu putekļsūcēju izslēgt, ja to nelieto; c) informāciju par garantijām un rezerves daļu pieejamību; d) informāciju par faktu, ka ražojums ir konstruēts tā, lai nodrošinātu pareizu pārstrādi, un ka to nevajag izmest. Padoms patērētājam par ražotāja atpakaļnodošanas piedāvājuma izmantošanu; e) informāciju par to, ka ražojumam ir piešķirts zieda marķējums (ES ekomarķējums), kā arī īsu paskaidrojumu par tā nozīmi, un norādījumu, ka plašāka informācija par ekomarķējumu atrodama interneta adresē: http://europa.eu.int/ecolabel; f) informāciju par dažādām apkopes procedūrām, jo īpaši par putekļu maisiņu nomaiņu (vai putekļu konteinera iztukšošanu) un filtru nomaiņu; g) jāieslēdzas indikatoram, ja putekļu maisiņš vai konteiners ir pilns, kas jānomaina vai jāiztukšo, ja parastā lietošanas laikā tas tāpat nav skaidri redzams; h) informāciju par ražojuma svaru. Novērtēšana un pārbaude: pieteikuma iesniedzējs deklarē ražojuma atbilstību šādām prasībām un iesniedz lietošanas pamācības eksemplāru kompetentajai iestādei, kas izskata pieteikumu. 8. Informācija uz ekomarķējuma Ekomarķējuma 2. ailē iekļauj šādu tekstu: - efektīvi tīra, maza putekļu izmešu, darbojas klusi, - mazs enerģijas patēriņš, - lielāks ekspluatācijas laiks un uzlabotas otrreizējas pārstrādes iespējas. Novērtēšana un pārbaude: pieteikuma iesniedzējs deklarē ražojuma atbilstību šādai prasībai un iesniedz tā ekomarķējuma kopiju, kas ir uz iepakojuma un/vai ražojuma, un/vai norādīts pavaddokumentā. [1] OV L 37, 13.2.2003., 19. lpp. [2] OV 196, 16.8.1967., 1. lpp. --------------------------------------------------